SET รีบาวด์ 10 จุด รับข่าว “สหรัฐ-จีน” จ่อสงบศึกการค้า-สถานการณ์ “โควิด” เริ่มชะลอลง
SET รีบาวด์ 10 จุด รับข่าว "สหรัฐ-จีน" จ่อสงบศึกการค้า-สถานการณ์ "โควิด" เริ่มชะลอลง
8 พ.ค. 2563

ดัชนีตลาดหุ้นไทย ณ เวลา 10.01 น. อยู่ที่ 1,267.56 จุด บวก 9.58 จุด หรือ 0.76% สูงสุดที่ 1,268.37 จุด ต่ำสุดที่ 1,264.76 จุด มูลค่าการซื้อขาย 3.6 พันล้านบาท
ด้าน บล.กรุงศรี จำกัด (มหาชน) ประเมินแนวโน้มตลาดหุ้นวันนี้มีมุมมองเป็นบวกคาด SET รีบาวด์ขึ้นทดสอบ 1,270 – 1,280 จุด ตอบรับ sentiment เชิงบวกสหรัฐ-จีนจะกลับมาหารือข้อตกลงการค้าเฟส 1 อีกครั้งในสัปดาห์หน้า ประกอบกับสถานการณ์ผู้ติดเชื้อ Covid-19 รายใหม่ของไทยที่ชะลอตัวลงชัดเจนซึ่ง ศบค.เตรียมผ่อนปรน Lockdown เฟส 2 ให้ร้านค้าปลีกขนาดใหญ่ วัสดุก่อสร้าง เฟอร์นิเจอร์ สินเชื่อในห้างในวันที่ 17 พ.ค. นั้นเป็นบวกต่อกิจกรรมทางเศรษฐกิจรวมถึงทิศทางการลงทุน